श्रीनगर| कश्मीर में पिछले दो माह से भी अधिक समय से जारी हिंसा व तनाव के बीच प्रशासन ने शुक्रवार को श्रीनगर तथा कई इलाकों में कर्फ्यू व प्रतिबंध लगा दिए। अलगावादियों की ओर से आहूत बंद का शुक्रवार को 70वां दिन है। प्रशासन ने हालांकि यह नहीं बताया कि शुक्रवार को पूरी घाटी में कर्फ्यू रहेगा या नहीं, पर भारी सुरक्षा बलों की तैनाती की गई है और पैदल यात्रियों तथा वाहनों को आवाजाही की अनुमति नहीं है।